CELEX: 32012R1036
Language: fi
Date: 2012-11-07 00:00:00
Title: Komission täytäntöönpanoasetus (EU) N:o 1036/2012, annettu 7 päivänä marraskuuta 2012 , päätöksen 2007/777/EY liitteen II ja asetuksen (EU) N:o 206/2010 liitteen II muuttamisesta siltä osin kuin on kyse Kroatiaa koskevista kohdista luetteloissa kolmansista maista tai niiden osista, joista on sallittua tuoda unionin alueelle tuoretta lihaa ja tiettyjä lihavalmisteita  ETA:n kannalta merkityksellinen teksti

8.11.2012   
            
            
               FI
            
            
               Euroopan unionin virallinen lehti
            
            
               L 308/13
            
         KOMISSION TÄYTÄNTÖÖNPANOASETUS (EU) N:o 1036/2012,
   annettu 7 päivänä marraskuuta 2012,
   päätöksen 2007/777/EY liitteen II ja asetuksen (EU) N:o 206/2010 liitteen II muuttamisesta siltä osin kuin on kyse Kroatiaa koskevista kohdista luetteloissa kolmansista maista tai niiden osista, joista on sallittua tuoda unionin alueelle tuoretta lihaa ja tiettyjä lihavalmisteita
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantolauseen, 8 artiklan 1 kohdan ensimmäisen alakohdan ja 8 artiklan 4 kohdan,
   sekä katsoo seuraavaa:
   
               (1)
            
            
               Komission päätöksessä 2007/777/EY (2) säädetään säännöistä, joita sovelletaan, kun unioniin tuodaan ja kun unionissa passitetaan ja varastoidaan eriä, jotka käsittävät lihavalmisteita ja käsiteltyjä mahoja, rakkoja ja suolia, sellaisina kuin ne on määritelty eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 853/2004 (3).
            
         
               (2)
            
            
               Päätöksen 2007/777/EY liitteessä II olevassa 2 osassa vahvistetaan luettelo kolmansista maista tai niiden osista, joista lihavalmisteiden sekä käsiteltyjen mahojen, rakkojen ja suolten tuonti unionin alueelle on sallittua, kunhan kyseiset hyödykkeet on käsitelty kyseisessä osassa tarkoitetulla tavalla.
            
         
               (3)
            
            
               Päätöksen 2007/777/EY liitteessä II olevassa 4 osassa vahvistetaan kyseisen liitteen 2 osassa tarkoitetut käsittelyt ja annetaan kullekin käsittelylle oma koodi. Kyseisessä osassa vahvistetaan muu kuin erityiskäsittelyjärjestelmä (A) sekä erityiskäsittelyjärjestelmät B–F, jotka luetellaan alkaen ankarimmasta käsittelystä.
            
         
               (4)
            
            
               Komission asetuksessa (EU) N:o 206/2010 (4) vahvistetaan eläinlääkärintodistuksia koskevat vaatimukset tuotaessa unionin alueelle eläviä eläimiä tai tuoretta lihaa sisältäviä tiettyjä lähetyksiä. Siinä säädetään myös sellaisten kolmansien maiden ja alueiden tai niiden osien luetteloista, joista kyseisiä lähetyksiä voidaan tuoda unionin alueelle.
            
         
               (5)
            
            
               Asetuksessa (EU) N:o 206/2010 säädetään, että ihmisravinnoksi tarkoitettuja tuoreen lihan lähetyksiä saa tuoda unioniin ainoastaan, jos ne tulevat niistä kolmansista maista tai niiltä alueilta tai näiden osista, jotka luetellaan kyseisen asetuksen liitteessä II olevassa 1 osassa ja joiden osalta tuossa osassa mainitaan kyseistä lähetystä vastaava eläinlääkärintodistuksen malli.
            
         
               (6)
            
            
               Kroatia sisältyy nykyisin asetuksen (EU) N:o 206/2010 liitteessä II olevan 1 osan luetteloon kolmantena maana, josta tiettyjen eläinten tuoreen lihan tuonti unioniin on sallittua. Kroatiaa ei kuitenkaan ole nykyisin lueteltu kolmantena maana, josta kotieläiminä pidettyjen sikaeläinten tuoreen lihan, myös jauhelihan, tuonti unioniin on sallittua.
            
         
               (7)
            
            
               Kroatia on esittänyt komissiolle pyynnön saada luvan viedä kotieläiminä pidettyjen sikaeläinten tuoretta lihaa unioniin. Kroatian toimittamien tietojen mukaan ennaltaehkäisevä rokottaminen klassista sikaruttoa vastaan on kielletty kyseisen kolmannen maan alueella tammikuusta 2005 alkaen. Lisäksi ei ole näyttöä klassisen sikaruton viruksen esiintymisestä kotieläiminä pidetyissä sikaeläimissä Kroatian alueella maaliskuun 2008 jälkeen. Käytettävissä olevat tiedot osoittavat näin ollen, että Kroatia on vapaa klassisesta sikarutosta kotieläiminä pidetyissä sikaeläimissä ilman rokotuksia.
            
         
               (8)
            
            
               Kroatian toimivaltainen viranomainen on myös esittänyt riittävät takeet unionin lainsäädännön noudattamisesta siltä osin kuin on kyse klassisesta sikarutosta, ja se on panemassa täytäntöön tehostettua valvontaohjelmaa, joka koskee kotieläiminä pidettyjä sikaeläimiä ja villisikoja.
            
         
               (9)
            
            
               Lisäksi komission Kroatiassa vuonna 2010 tekemän tarkastuksen tulokset olivat suurelta osin myönteiset. Kroatia on myös antanut komissiolle vahvistuksen siitä, että tietyt kyseisen tarkastuksen aikana havaittujen puutteiden osalta suunnitellut korjaavat toimet toteutettiin tyydyttävästi vuonna 2011.
            
         
               (10)
            
            
               Kroatian toimittamien tietojen arviointi johtaa siihen päätelmään, että kotieläiminä pidettyjen sikaeläinten tuoreen lihan tuonti unionin alueelle kyseisestä kolmannesta maasta ei aiheuta riskiä unionin terveystilanteelle klassisen sikaruton osalta. Kotieläiminä pidettyjen sikaeläinten tuoreen lihan, myös jauhelihan, tuonti Kroatiasta unioniin olisi sen vuoksi sallittava.
            
         
               (11)
            
            
               Lisäksi Kroatia on nykyisin lueteltu päätöksen 2007/777/EY liitteessä II olevassa 2 osassa maana, josta on sallittua tuoda unionin alueelle kotieläiminä pidetyistä sioista ja tarhatuista riistasorkkaeläimistä (siat) saatuja lihavalmisteita sekä käsiteltyjä mahoja, rakkoja ja suolia, joille on tehty erityiskäsittely D.
            
         
               (12)
            
            
               Kun otetaan huomioon se seikka, että kotieläiminä pidettyjen sikaeläinten tuoreen lihan, myös jauhelihan, tuonti Kroatiasta unioniin on tarkoitus sallia, on aiheellista myös sallia tällaisesta tuoreesta lihasta saatujen lihavalmisteiden tuonti unioniin kyseisestä kolmannesta maasta ilman vaatimusta, että niille on tehtävä erityiskäsittely. Päätöksen 2007/777/EY liitteessä II olevaa 2 osaa olisi sen vuoksi muutettava.
            
         
               (13)
            
            
               Päätöstä 2007/777/EY ja asetusta (EU) N:o 206/2010 olisi sen vuoksi muutettava.
            
         
               (14)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan päätöksen 2007/777/EY liitteessä II olevassa 2 osassa oleva Kroatiaa koskeva kohta seuraavasti:
   
      
                  ”HR
               
               
                  Kroatia
               
               
                  A
               
               
                  A
               
               
                  A
               
               
                  A
               
               
                  A
               
               
                  A
               
               
                  A
               
               
                  A
               
               
                  D
               
               
                  XXX
               
               
                  A
               
               
                  A
               
               
                  XXX”
               
            
   2 artikla
   Korvataan asetuksen (EU) N:o 206/2010 liitteessä II olevassa 1 osassa oleva Kroatiaa koskeva kohta seuraavasti:
   
      
                  ”HR – Kroatia
                  
               
               
                  
                     HR-0
                  
               
               
                  
                     Koko maa
                  
               
               
                  
                     BOV, OVI, EQU, RUF, RUW
                  
               
               
                   
               
               
                   
               
               
                   
               
               
                   
               
            
                  
                     POR
                  
               
               
                   
               
               
                   
               
               
                   
               
               
                  8 päivänä marraskuuta 2012”
               
            
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä marraskuuta 2012.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EYVL L 18, 23.1.2003, s. 11.
   
      (2)  EUVL L 312, 30.11.2007, s. 49.
   
      (3)  EUVL L 139, 30.4.2004, s. 55.
   
      (4)  EUVL L 73, 20.3.2010, s. 1.